laion/Wikipedia-Exotic huggingface dataset:
באסטינגוריטיטאן

באסטינגוריטיטאן (שם מדעי: Bustingorrytitan) הוא סוג של דינוזאור זאורופוד מענף טיטאנוזאוריה. הוא נתגלה בארגנטינה בתצורת הוינקול (שם גם נתגלה הארגנטינוזאורוס הענק) ב-2001 אך תואר והוגדר במאמר מדעי רק ב-2023 על ידי מריה אדית סימון וסלגדו. בסוג זה ידוע מין יחד Bustingorrytitan shiva, ומשקלו הוערך ב-67.3 טונות מטריות, דבר ההופך אותו לאחד הדינוזאורים הכבדים ביותר שחיו אי-פעם. ב-2001 נתגלו מספר מאובני זאורופודים בויז'ה אל-צ'וקון, ומי שחקרה אותו - מריה אדית סימון - דיווחה עליו בכנס והוא קיבל את השם הלא רשמי - "זאורופודוס" ("Sauropodus"). הוא תואר לראשונה רק בשנת 2011 בתזה של סימון. ההולוטיפ של הבאסטינגוריטיטאן זכה למספר הקטלוגי MMCH-Pv 59/1-40 וכולל שלד חלקי של 4 פרטים שכוללים חוליות, לסת תחתונה (dentary), חלק מעצמות אגן הירכיים ומספר עצמות של הגפיים. הוא תואר במאמר מדעי רק ב-2023 בידי סימון וסלגדו. שם הסוג נבחר לכבד את מנואל באסטינגורי, שבשטחו נמצא המאובן, עם התוספת טיטאן שבאה לציין בעל חיים ענק (על שם הטיטאנים מהמיתולוגיה היוונית). שם המין "shiva" הוא על שם האל ההינדי שיווה שהורס ומשנה את היקום, והוא מתייחס לתקופת חייו - תקופת המעבר בין הקנומן לטורון שבה הפאונה עברה שינוי משמעותי. מדיה וקבצים בנושא באסטינגוריטיטאן בוויקישיתוף Simón, M. E.; Salgado, L. (2023). "A new gigantic titanosaurian sauropod from the early Late Cretaceous of Patagonia (Neuquén Province, Argentina)". Acta Palaeontologica Polonica. doi:10.4202/app.01086.2023. ערך זה הוא קצרמר בנושא דינוזאורים. אתם מוזמנים לתרום לוויקיפדיה ולהרחיב אותו.
קרב בית חאנון

האם התכוונתם ל... קרב בית חאנון (1239) – קרב שהתנהל ב־13 בנובמבר 1239 בין הצלבנים לשושלת האיובית קרב בית חאנון (2023) – קרב בין ישראל לחמאס במלחמת חרבות ברזל
לוקאס גולדנברג

לוקאס גולדנברג (נולד ב-3 באוגוסט 1993) הוא כדורסלן ישראלי-ארגנטינאי המשחק בתפקיד הסמול פורוורד בהפועל גליל עליון מליגת העל בכדורסל. גולדנברג גדל בפרנה שבארגנטינה. את הקרירה המקצועית החל בחובנטוד סאיונסטה המקומית מליגת העל הארגנטינאית בכדורסל תחילה בקבוצת הנוער וב-2012 הצטרף לקבוצה הבוגרת, בעונה זו העמיד ממוצעים של 1.6 נק' ו-1.2 ריבאונדים ב-7.7 דק', בעונה הבאה זכה לדקות משמעותיות יותר והעמיד 4.2 נק' לצד 2.2 ריבאונדים ב-18.5 דק' ושותף ב-49 משחקים. בעונת 2015/16 זכה לשדרוג נוסף בדקות המשחק והעמיד 7 נק' לצד 3.3 ריבאונדים ב-23 דק' כאשר שותף ב-56 משחקים. בעונת 2016/17 חתם בשורת דפורטיבו ליברטד בעונה זו העמיד 3.9 נק' ו-3 ריבאונדים. בעונה הבאה עבר לשחק בשורות סלאטה בסקט בשורתיה העמיד 6.2 נק' ו-2.8 ריבאונדים, בסיום העונה ירדה הקבוצה לליגת המשנה וגולדנברג עבר לשחק בשורות אתליטיקו פלטנסה מליגת המשנה במדיה העמיד ממוצעים של 7.8 נק'ו-3.6 ריבאונדים ובסיום העונה העפיל עם הקבוצה לליגה הראשונה. בעונה הבאה שיחק עם הקבוצה בליגה הראשונה אשר הופסקה עקב מגפת הקורנה כאשר הקבוצה במקום האחרון ועקב כך הוקפאו היורדות. בעונת 2020/21 העמיד ממוצעים של 8.3 נק' ו-6.2 ריבאונדים. בעונתו האחרונה בקבוצה העמיד ממוצעים של 9.3 נק' ו-7.9 ריבאונדים. בקיץ 2022 חתם בהפועל עפולה מהליגה הלאומית בישראל, במדיה העמיד 9.1 נק' ו-7.9 ריבאונדים והיה שותף לעליה לליגת העל ואף נבחר לשחקן המצטיין של סדרת הפלייאוף בליגה הלאומית. בעונת 2023/24 שיחק במדי עפולה ואף מונה לקפטן הקבוצה בליגת העל, בעונה זו העמיד 9.3 נק', 4.7 ריבאונדים ו-2.8 אסיסטים ב-27.5 דק' כאשר עלה מהספסל. לקראת עונת 2024/25 חתם בהפועל גליל עליון. סטטיסטיקה לוקאס גולדנברג "תמיד עבר לי בראש לעלות לישראל. התחלתי לשמוע מהסוכנים הישראלים כשמלאו לי 18": לוקאס גולדנברג בראיון מיוחד
יחסי החוץ של איחוד האמירויות הערביות

יחסי החוץ של איחוד האמירויות הערביות הם היחסים הבילטרליים שבין איחוד האמירויות הערביות לבין מדינות העולם וגופים בינלאומיים שונים. יחסי החוץ של איחוד האמירויות הערביות מנוהלים על ידי משרד החוץ ושיתוף הפעולה הבינלאומי בראשות השר עבדאללה בן זאיד אאל נהיאן. ראש הממשלה וסוכנויות רבות אחרות ממלאות תפקיד בקביעת המדיניות, ולמוסדות ועסקים רבים יש תפקיד בהם. לאיחוד האמירויות הערביות קשרים דיפלומטיים ומסחריים עם רוב מדינות העולם. היא חברה באופ"ק היא אחת החברות המייסדות של מועצת שיתוף הפעולה של המפרץ (GCC), חברה באו"ם ובבנק העולמי, קרן המטבע הבין-לאומית, הליגה הערבית, הארגון לשיתוף פעולה אסלאמי (OIC) והמדינות הבלתי-מזדהות. כמו כן, היא משקיפה בארגון הארגון הבין-לאומי לפרנקופוניה. לרוב המדינות יש נציגויות דיפלומטיות בבירה אבו דאבי, כאשר רוב הקונסוליות נמצאות בדובאי. איחוד האמירויות הערביות חברה באומות המאוחדות ובליגה הערבית ומקיימת יחסים דיפלומטיים עם יותר מ-60 מדינות, כולל סין, יפן, דרום קוריאה, פקיסטן, רוסיה, הודו, נפאל, ארצות הברית ורוב מדינות מערב אירופה. היא חברה באופ"ק (OPEC), אועפ"ק (OAPEC) ומועצת שיתוף הפעולה של מדינות המפרץ (GCC). באוקטובר 2010, איחוד האמירויות קיבלה מעמד של משקיף בארגון הבינלאומי דה לה פרנקופוני. כתוצאה ממדיניות החוץ של איחוד האמירויות, דרכון האמירויות עלה בדירוג מדד הנלי לדרכונים במהלך העשור האחרון ב-28 מקומות. על פי המדד, נכון ל-2019, לבעלי דרכון אמירתיים הייתה גישה ללא ויזה או ויזה עם הגעה ל-165 מדינות וטריטוריות, מה שמדרג את הדרכון האמירתי במקום ה-21 בעולם מבחינת חופש הנסיעה. לפי מדד הדרכונים העולמי של ארטון קפיטל הקנדית, הדרכון של איחוד האמירויות הוא הטוב בעולם, וניתן להיכנס באמצעותו ל-180 מדינות ללא ויזה. רשימת המדינות שאיחוד האמירויות הערביות מקיימת איתן יחסים דיפלומטיים: פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מיקום ומעמד הגבול עם ערב הסעודית אינם סופיים, הגבול דה פקטו משקף הסכם מ-1974; אין גבול מוגדר עם רוב עומאן, אלא קו אדמיניסטרטיבי בצפון הרחוק; איחוד האמירויות תובעים שני איים דרך האמירות ראס אל-ח'ימה במפרץ הפרסי, שנשלטים על ידי איראן: לסר טונב (שנקרא בערבית Tunb as Sughra על ידי איחוד האמירויות וג'זירה-יה טונב-ה קוצ'אק בפרסית על ידי איראן) ו־Greater Tunb (בשם Tunb al Kubra בערבית על ידי איחוד האמירויות הערביות ו-Jazireh-ye Tonb-e Bozorg בפרסית על ידי איראן); איחוד האמירויות תובעים לאי דרך האמירות שארג'ה במפרץ הפרסי המנוהל כיום על ידי איראן (הנקרא בערבית אבו מוסא על ידי איחוד האמירויות וג'זירה-יה אבו מוסא בפרסית על ידי איראן) - עליו נקטה איראן צעדים להפעיל שליטה חד צדדית מאז 1992, כולל הגבלות גישה והצטברות צבאית על האי. מדיה וקבצים בנושא יחסי החוץ של איחוד האמירויות הערביות בוויקישיתוף אתר האינטרנט הרשמי של משרד החוץ האמירתי "Émirats arabes unis - Organisation internationale de la Francophonie". אורכב מ-המקור ב-26 ביולי 2011. נבדק ב-14 בפברואר 2011. {{cite web}}: (עזרה) UAE passport inches upwards on Henley Passport Index, Khaleej Times, ‏28 במרץ 2019 מערכת וואלה! תיירות‏, אולי זה מפתיע, אבל לשכנים שלנו יש את הדרכון החזק בעולם, באתר וואלה, 11 בדצמבר 2022
צ'נק אויגור

צ'נק קאדיר אויגור (נולד ב-21 במרץ 1970) הוא פרשן פוליטי, איש תקשורת ופעיל פרוגרסיבי אמריקאי ממוצא טורקי. אויגור הוא מהיוצרים של תוכנית החדשות והפוליטיקה המקוונת הפרוגרסיבית "The Young Turks"(אנ'). צ'נק אויגור נולד באיסטנבול שבטורקיה ב-1970. בשנת 1980 היגרה משפחתו לארצות הברית, והתיישבה באיסט ברונסוויק(אנ') שבמדינת ניו ג'רזי. אויגור גדל בבית מוסלמי חילוני, אך הפך דתי יותר במהלך תקופת הקולג'. לטענתו הוא אגנוסטי למרות שהוא מזדהה כמוסלמי מבחינה תרבותית (אנ'). אויגור למד באוניברסיטת פנסילבניה ושם קיבל תואר ראשון בכלכלה ב-1992. בשנת 1995 קיבל תואר דוקטור למשפטים מבית הספר למשפטים של קולומביה. בשנת 1996 עבד אויגור במשך תקופה קצרה כעו"ד עמית. בשנת 2002 אויגור היה שותף להקמה של התוכנית המקוונת "The Young Turks" והוא גם היה מהמנחים של התוכנית. התוכנית החלה כתוכנית רדיו ובהמשך היא שודרה במקום זאת בווידאו באופן מקוון. לאורך השנים הפכה התוכנית לאחת מתוכניות החדשות והפוליטיקה הפרוגרסיביות הפופולריות ביותר באינטרנט עם מיליוני עוקבים ביוטיוב. בנוסף לכך בין השנים 2002 עד 2011 אויגור הנחה גם את תוכנית הרדיו היומית "The Cenk Uygur Show" ב-Sirius XM Satellite Radio. בנוסף, בשנת 2011 אויגור היה גם פרשן פוליטי במשך תקופה קצרה ברשת MSNBC (הוא הוחלף על ידי פעיל זכויות האדם האפרו-אמריקני אל שרפטון), ובין השנים 2011 ל-2013 הוא הופיע כפרשן לילה בתוכנית "Current TV". בשנת 2017 אויגור היה מהמייסדים של ועדת הפועלה הפוליטית (Political action committee) "Justice Democrats" התומכת במועמדים פרוגרסיבים המתמודדים על תפקיד ציבורי. אויגור נאלץ לפרוש מתפקיד חבר מועצת המנהלים של "Justice Democrats" לאחר שנחשפו פוסטים ישנים בבלוג שלו המכילים התבטאויות שנויות במחלוקת הנוגעות לנשים. בשנת 2020 אויגור התמודד בבחירות לקונגרס מטעם הרובע ה-25 של קליפורניה. מועמדותו של אויגור הפכה לשנויה במחלוקת לאחר שנחשפו התבטאויות ישנות ושנויות במחלוקת שלו הנוגעות לנשים, אפרו-אמריקאים, קהילת הלהט"ב, יהודים, אסייתים-אמריקאים, מוסלמים דתיים וקבוצות אחרות - הערות אשר לטענתו של צ'נק הוצאו כולן מהקשרן. לטענתו של אויגור התנהל נגדו קמפיין מתואם מצד התקשורת והממסד הפוליטי, ושאם הדבר לא היה קורה אין לו ספק שהוא היה מנצח בבחירות. בסופו של דבר הוא הפסיד בבחירות לקונגרס. ב-11 אוקטובר 2023 אויגור הכריז על מועמדותו בבחירות המקדימות לנשיאות ארצות הברית במפלגה הדמוקרטית, למרות שהוא לא נולד בארצות הברית כנדרש. לטענתו הוא ציפה שדרישה זו תבוטל על ידי בתי המשפט במקרה שהוא ינצח בבחירות בשל סעיף ההגנה השווה (אנ'). מדיה וקבצים בנושא צ'נק אויגור בוויקישיתוף צ'נק אויגור, ברשת החברתית פייסבוק צ'נק אויגור, ברשת החברתית אקס (טוויטר) צ'נק אויגור, ברשת החברתית LinkedIn Tolan, Casey (21 באוקטובר 2017). "Liberal online news host Cenk Uygur considering Senate run in California". The Mercury News. ארכיון מ-12 ביולי 2019. נבדק ב-11 ביולי 2019. {{cite news}}: (עזרה) Weigel, Dave (11 באוקטובר 2023). "Cenk Uygur running for president as Democrat". Semafor. נבדק ב-11 באוקטובר 2023. {{cite news}}: (עזרה) Falconer, Rebecca (11 באוקטובר 2023). "Young Turks founder Cenk Uygur to run for president in 2024 as Democrat". Axios. נבדק ב-12 באוקטובר 2023. {{cite web}}: (עזרה) Timotija, Filip (12 באוקטובר 2023). "'Young Turks' host Cenk Uygur announces primary bid against Biden". The Hill. {{cite web}}: (עזרה)
TechEdSat

TechEdSat‏ (Technology Education Satellite) - סדרה של לוויינים קטנים ששוגרו תוך שיתוף פעולה בין נאס"א לבין אוניברסיטאות שונות בארצות הברית. המטרה הייתה לתת למהנדסים צעירים ידע מעשי בתחום תכנון לוויינים. הניהול הכולל של הפרויקט היה באחריות מרכז המחקר איימס והשתתפו בו אוניברסיטת סן חוזה ואוניברסיטת איידהו. רוב הלוויינים הגיעו לתחנת החלל הבין-לאומית בעזרת חללית מטען ומשם שוחררו למסלול על ידי צוות התחנה בעזרת מכשיר לשחרור לוויינים שהותקנה במודול "קיבו". הלוויין הראשון של הפרויקט שוגר בשנת 2012. מספר לוויינים מתוכננים לשיגור בשנים הקרובות. מדיה וקבצים בנושא TechEdSat בוויקישיתוף רשימת שיגורים תיאור הפרויקט
יחסי לוב–סוריה

יחסי לוב–סוריה הם היחסים הבילטרליים בין לוב לרפובליקה הערבית הסורית. שתי המדינות חברות בליגה הערבית ובאו"ם. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. הנשיא בשאר אל-אסד, ראש המדינה הסורי ממפלגת הבעת', הגיב למלחמת האזרחים בסוריה באופן שהשווה לעיתים קרובות על ידי המפגינים לדיכוי של מועמר קדאפי בפברואר 2011 ואילך. סוריה הצביעה בעצרת הכללית של האו"ם להסמכת ה-NTC כנציגה של לוב ב-16 בספטמבר 2011. עם זאת, ממשלת אסד אפשרה לאל-ראי TV, תחנה סורית, לשדר תעמולה פרו-קדאפי מאז נפילת המנהיג מהשלטון, כולל הודעות שמע מקדאפי, בני משפחתו ושר המידע לשעבר מוסא איברהים. ב-10 באוקטובר 2011, לוב הפכה למדינה הראשונה שהכירה במועצה הלאומית הסורית, קבוצת גג של מנהיגי אופוזיציה בתוך ומחוץ לסוריה שהוקמה כחלופה לממשלה בדמשק, כ"הממשלה הלגיטימית היחידה בסוריה", לפי נציג רשמי של NTC, מוסא אל-קוני, המשמש כנציג הטוארג של לוב. קוני אמר כי ה-NTC גם הורתה לסגור את שגרירות סוריה בטריפולי עד להודעה חדשה. NTC גם הבטיחה לנציגי SNC להעביר להם את שגרירות סוריה בטריפולי. לוב מחזיקה בסוריה שגרירות בדמשק. סוריה מחזיקה בלוב שגרירות בטריפולי. איחוד הרפובליקות הערביות מדיה וקבצים בנושא יחסי לוב–סוריה בוויקישיתוף "Syria Protesters: Gaddafi Is Gone, Assad Will Follow". The Huffington Post. 22 באוגוסט 2011. נבדק ב-10 באוקטובר 2011. {{cite news}}: (עזרה) "Libya NTC says recognises Syrian National Council". Khaleej Times. 11 באוקטובר 2011. אורכב מ-המקור ב-11 באוקטובר 2011. נבדק ב-10 באוקטובר 2011. {{cite news}}: (עזרה) İpek Yezdani (20 באוקטובר 2011). "Syria dissidents secure Libya embassy promise". Hürriyet Daily News. נבדק ב-23 באוקטובר 2011. {{cite web}}: (עזרה)
הגזע הקוסמי

הגזע הקוסמי (בספרדית: La raza cósmica) הוא מונח המגלם את הטענה כי ניתן להתעלות על תפיסות מסורתיות של גזע ולאומיות בשם הגורל המשותף לאנושות כולה. המונח נטבע בידי חוסה וסקונסלוס קלדרון, מי שהיה שר החינוך של מקסיקו, בספרו משנת 1925 שנשא את אותו השם: "הגזע הקוסמי". במשמעותו הראשונית ציין המונח את הטענה שהושמעה בקרב חוגים אינטלקטואליים שונים בשנות ה-20 של המאה ה-20 במקסיקו אודות התעלותם של המקסיקנים על פני שאר האנושות הודות למוצאם הגזעי המעורב. מונח חלופי בו עשה וסקונסלוס שימוש לציון אותה המשמעות הוא "גזע הברונזה". ערך זה הוא קצרמר בנושא מקסיקו. אתם מוזמנים לתרום לוויקיפדיה ולהרחיב אותו.
וירץ

האם התכוונתם ל... הנרי וירץ – מפקד בצבא הקונפדרציה ויליאם וילארד וירץ – פוליטיקאי אמריקאי עליזה וירץ – ספורטאית ישראלית פלוריאן וירץ – כדורגלן גרמני ויר וירט
עכותיקה

עכותיקה הוא מלון בוטיק בעכו העתיקה המורכב מדירות אירוח הממוקמות במקומות שונים בעיר העתיקה. המלון הוקם באמצע העשור השני של המאה ה-21 על ידי מאיר דוידסון, שרכש מספר דירות בעכו העתיקה ושיפץ אותן לשמש כחדרי אירוח. ביוני 2017 כלל המלון שלושה חדרי אירוח בבניינים נפרדים, וטרקלין ומרפסת גג משותפים. החדרים עוצבו באופן שונה וזכו לשמות המייצגים את התקופה אותה הם מייצגים. במהומות בעכו במהלך מבצע שומר החומות במאי 2021 שרפו פורעים את המלון. לאחר הפרעות המלון שופץ והורחב וביולי 2023 כלל 14 חדרי אירוח. המלון הוגדר כמיועד למבוגרים בלבד, מגיל 16 ומעלה. אתר האינטרנט הרשמי של עכותיקה נגה משל, ‏עכו עולה על הגל, באתר ‏מאקו‏, 8 ביוני 2017 זוהר צלח, ‏מלון עכותיקה: לישון באווירה של חו"ל, באתר ‏מאקו‏, 21 ביולי 2020 שירי הדר, בעל מלון בעכו: "שרפו פה הכל. כוחות המשטרה יושבים מחוץ לעיר ושותים תה", באתר ynet, 13 במאי 2021 יאיר קראוס, ‏הפרעות בעכו: המלון שנשרף, המורה שהותקף והדו־קיום הקורס, בעיתון מקור ראשון, 16 במאי 2021 מערכת וואלה! חדשות‏, תיעוד: כך הוצתו מלון בעכו במהומות במאי האחרון - באין מפריע, באתר וואלה, 16 בנובמבר 2021 אופיר האוזמן, 1,565 שקל ללילה בסוויטה במבנה בן 300 שנה – התארחנו במלון בעכו ששופץ לאחר שנשרף ב"שומר החומות", באתר ynet, 4 ביולי 2023 מערכת מדור החופש, ‏עכשיו דממה: אלה כל המלונות ללא ילדים בארץ, באתר ‏מאקו‏, 30 בספטמבר 2023 ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
משלחת מס' 58 לתחנת החלל הבין-לאומית

משלחת מס' 58 (באנגלית: Expedition 58) הייתה משלחת לתחנת החלל הבין-לאומית שפעלה מ-20 בדצמבר 2018 ועד ל-15 במרץ 2019. מפקד המשלחת היה אולג קונוננקו מרוסיה. המשלחת פעלה במשך 85 ימים. במהלך פעילות המשלחת מתכונת תחנת החלל לא השתנתה ונותרה כפי שהייתה אחרי הוספת מודול BEAM באפריל 2016 במהלך פעילות משלחת מס' 47. בעקבות תקלה בשיגור חללית סויוז MS-10 היה צורך לבצע שינויים במתכונת פעילות משלחות לתחנת החלל. פעילות המשלחת החלה ב-20 בדצמבר 2018 עם עזיבת חללית סויוז MS-09 בה היה חלק של משלחת מס' 57. באותה עת בתחנת החלל נותרו 3 אנשי צוות. במשך פעילות המשלחת לתחנת החלל הייתה מחוברת חללית מטען פרוגרס MS-10 שהגיע ב-18 בנובמבר עם כ-2,450 ק"ג אספקה. היא התחברה למודול "זבזדה". החללית התנתקה מתחנת החלל ביוני 2019. ב-13 בינואר 2019 התנתקה מתחנת החלל חללית מטען דרגון C112 שהגיעה ב-8 בדצמבר עם החללית הגיעו 2,573 ק"ג אספקה במשימה "SpaceX CRS-16" וחוברה למודול "הרמוני". החללית נחתה בהצחה עם 1,814 ק"ג ציוד, מסמכים ומצרכים שכבר לא היו בהם צורך. ב-25 בינואר מתחנת החלל התנתקה חללית מטען פרוגרס MS-09 שהייתה מחוברת מיולי 2018. ב-31 בינואר שוחררו למסלול לווייני UNITE,‏ CATsat ‏ 1, 2,‏ Delphini 1‏ ו-TechEdSat-8 שהגיעו לתחנת החלל ב-8 בדצמבר בחללית אספקה SpaceX CRS-16. ב-8 בפברואר מתחנת החלל התנתקה חללית מטען Cygnus CRS NG-10. היא הגיעה ב-19 בנובמבר עם החללית הגיעו 3,350 ק"ג אספקה. לאחר ניתוקה מתחנת החלל מננה שוחררו למסלול לווייני Quantum Radar שהגיעו לתחנת החלל בחללית מטען דרגון C112 והועמסו על חללית סיגנוס. כמו כן שוחררו למסלול לווייני CHEFsat 2,‏ KickSat 2,‏Mysat 1. לאחר סיום פעילויות אלו החלה הורדת חללית מהמסלול שהסתיימה ב-25 בפברואר. ב-18 במרץ 105 לווייני מדגם Sprite שוחררו מ-KickSat 2. ב-3 במרץ 2020 חללית מטען דרגון 2 C204 במשימה "SpaceX DM-1" התחברה למודול "הרמוני". זו הייתה הטיסה הראשונה של חללית מדגם חדש. בהמשך של אותו יום נפתח הפתח לתחנת החלל והחל פינוי אספקה. על החללית היו ציודים ומצרכים במשקל של 180 ק"ג. ב-8 במרץ חללית התנתקה מתחנת החלל ונחתה בהצלחה כ-320 ק"מ מפלורידה. חברי המשלחת ביצעו מספר רב של ניסויים במהלך שהות בתחנת החלל. ב-15 במרץ למודול "פואיסק" של תחנת החלל התחברה חללית סויוז MS-12. משלחת מס' 58 סיימה את פעילותה ואחריות על תחנת החלל הבין-לאומית עברה למשלחת מס' 59 לתחנת החלל הבין-לאומית. מדיה וקבצים בנושא משלחת מס' 58 לתחנת החלל הבין-לאומית בוויקישיתוף תיאור פעילות באתר רוסקוסמוס מידע מאתר נאס"א פעילות משלחת מס' 58 בתחנת החלל הבין-לאומית תיאור פעילות של הצוות הרוסי בתחנת החלל נתונים על משימה של חללית אספקה פרוגרס MS-09 נתונים על משימה של חללית אספקה פרוגרס MS-10 משימה של Cygnus CRS NG-10 משימה SpaceX CRS-16 משימה SpaceX DM-1 לוויין UNITE שחרור לווייני CATsat שחרור לווייני Delphini 1 לווייני Quantum Radar לוויין CHEFsat לוויין KickSat 2 (ב-12 בפבררואר) לוויין Mysat 1 (ב-14 בפברואר)
דייוויד רוברטסון

דייוויד רוברטסון (אנגלית: David Robertson; נולד ב-19 ביולי 1958) הוא מנצח אמריקאי. רוברטסון היה בעבר המנהל המוזיקלי של תזמורת סנט לואיס, מנצח אורח ראשי של תזמורת רשות השידור הבריטית ומנצח ראשי של התזמורת הסימפונית של סידני. רוברטסון נולד בסנטה מוניקה, קליפורניה ולמד נגינה בקרן יער, קומפוזיציה וניצוח באקדמיה המלכותית למוזיקה בלונדון. מעט לפני התחלת כהונתו בתזמורת סנט לואיס, היה דייוויד רוברטסון המנהל המוזיקלי של התזמורת הלאומית של ליון, צרפת והמנהל האמנותי של אודיטוריום ליון. הוא היה לראשון שכיהן בשתי משרות אלה במקביל. כבן חסותו של פייר בולז, כיהן רוברטסון גם כמנהל המוזיקלי של אנסמבל אנטרקונטמפורן בפריז משנת 1992 עד 2000. רוברטסון הקליט בחברות שונות, מוזיקה של בלה בארטוק, אנטונין דבוז'אק ואחרים. רוברטסון מתגורר במרכז סנט לואיס ומחזיק דירות גם בניו יורק ובפריז. יש לו שני בנים מתבגרים מנישואיו הראשונים. כיום הוא נשוי לפסנתרנית אורלי שחם, אותה פגש כאשר היה מנצח אורח והיא פסנתרנית אורחת בקונצרט, שהיה לשניהם הופעה ראשונה עם תזמורת סנט לואיס, בינואר 1999. אתר האינטרנט הרשמי של דייוויד רוברטסון דייוויד רוברטסון, באתר AllMusic (באנגלית) דייוויד רוברטסון, באתר MusicBrainz (באנגלית) דייוויד רוברטסון, באתר Discogs (באנגלית) דייוויד רוברטסון, באתר Songkick (באנגלית)
אהובה שלי (שיר של עדן חסון)

"אהובה שלי" הוא שיר של הזמר-יוצר הישראלי עדן חסון. השיר נכתב והולחן על ידי עדן חסון, עובד והופק בידי חסון ויעקב למאי ויצא לאור כסינגל ב-10 בדצמבר 2023. ב-9 בדצמבר 2023 פרסם הזמר-יוצר הישראלי עדן חסון את עטיפת הסינגל "אהובה שלי" תוך שהוא מודיע שהוא עתיד לצאת "מחר בבוקר". השי יצא לאור כסינגל למחרת ב-10 בדצמבר, הוא נכתב והולחן על ידי עדן חסון ועובד והופק בידי חסון ויעקב למאי. בהתייחסות לשיר כתב עדן: לשיר יש משמעות גדולה עבורי ומילים ששולחות אותי למציאות שאני אוהב ומקווה לראות בקרוב. לכל אחד יש את האהובה שלו. אם זו בת הזוג, חברה טובה, אמא, סבתא, אחות או המדינה שלנו. את האהובה שלי - תוכלו לראות בקליפ. — עדן חסון, לשיר יש משמעות, אינסטגרם, 10 בדצמבר 2023 בווידאו קליפ של השיר נראה חסון כשהוא שר את מילות השיר בהיכל התיאטרון קריית מוצקין. לקראת סוף הקליפ, נראית אמו, כשהיא יושבת לבדה ביציע ודומעת מהתרגשות, כשבסיום הקליפ מופיע הכיתוב: ”אמא יקרה שלי, את האהובה שלי אני אוהב אותך ❤️😊”. הקליפ בוים על ידי אביב לוסקי והופק בידי שחר לוסקי. מבקר המוזיקה יוסי חרסונסקי כתב כי בשיר זה עדן כתב בצורה ישירה, אמוציונאלית, ומכוון לסערה רגשית אצל המאזין תוך שהוא משתמש בדימויים בנליים. הוא הוסיף כי לא ברור אם מדובר בשיר לאהובה שנפקדת, אהובה שבדמיון. עדן חסון, מחר בבוקר, באתר אינסטגרם, ‏9 בדצמבר 2023 עדן חסון - אהובה שלי | Eden Hason, סרטון בערוץ "עדן חסון - Eden Hason", באתר יוטיוב (אורך: 03:40) וואלה! תרבות‏, "אהובה שלי": עדן חסון מקדיש שיר חדש לאמו אסתר, באתר וואלה, 10 בדצמבר 2023 מאיה כהן, מיהי אהובתו של עדן חסון?, באתר ישראל היום, 10 בדצמבר 2023 עדן חסון אהובה שלי, באתר יוסמיוסיק, ‏10 בדצמבר 2023 מדיה פורסט - המצעד הישראלי השבועי, 16-12-23 היטליסט – מצעד המוזיקה הרשמי של ישראל, באתר מאקו, ‏26 בדצמבר 2023
אהובה שלי

האם התכוונתם ל... אהובה שלי - שיר של דודו אהרון מתוך האלבום "הכל זה מלמעלה" משנת 2009 אהובה שלי - שיר של אייל גולן מתוך האלבום "נגעת לי בלב" משנת 2012 אהובה שלי (שיר של עדן חסון) – סינגל של עדן חסון משנת 2023
פרינסקורב

פרינסקורב (בשוודית: Prinskorv), שמתורגם ישירות ל"נקניקיית נסיך", היא נקניקייה שוודית קטנה שנמכרת לרוב בקישורים (שרשרת). מנה זו, שנוצרה בשנת 1805 על ידי הקצב הוינאי גיאורג לאנר, מטוגנת בדרך כלל במחבת ומוגשת עם מנה נדיבה של חרדל. הביקוש גובר ומגיע לשיא בעונת חג המולד. באותו זמן, לחנויות יש בדרך כלל רזרבות, כדי לענות על צורכי הביקוש של הלקוחות שלהן. המיני נקניקיות הללו עשויות באופן מסורתי מבשר חזיר מתובל ועגל ממולאים במעיים של כבשים, הנקניקיות ידועות בנתחים שלהן דמויי הכתר. הן סוג קצר של נקניקיות וינה. הפרינסקורב היא מרכיב פופולרי ב-julbord (ארוחת חג מולד) ובסמרגוסבורד של חג המולד השוודי, יחד עם בשר חזיר, פטה כבד, תפוחי אדמה, פודינג אורז, סלק כבוש, סלט הרינג, גבינות שונות, לחם וממתקים שונים. לפי רשת המזון השוודית Hemköp, הפרינסקורב הוא גם חביב אמצע הקיץ באזור הדרום של שוודיה. בשעות הנאות של אחר הצהריים הן מוגשות במהלך מסיבת אמצע הקיץ לאחר, הן מוגשות בדרך כלל עם מאכל בשם הפיתוי של יאנסון, קציצות, הרינג כבוש, קרקרים וסלטים. "היולבורד השוודי: מדריך למתחילים", באתר The Local (באנגלית) Sweden.se. “10 Things to Know About Swedish Food.” Retrieved 26 December 2013 Pergament, Danielle. The New York Times. “A Midsummer Day’s Dream in Sweden.” (אורכב 10.08.2014 בארכיון Wayback Machine) Retrieved 13 June 2013
גבריאל רופיאן

גבריאל רופיאן רומרו (בספרדית: Gabriel Rufián Romero ; נולד ב-8 בפברואר 1982) הוא פוליטיקאי ספרדי העומד בראש מפלגת השמאל הרפובליקני של קטלוניה, מפלגה אלקטורלית הדוגלת בעצמאותה של קטלוניה . הוא גם חבר במזכירות עמותת האספה הלאומית הקטלאנית ובעמותת סומט (Súmate), שתי עמותות שתומכות בעצמאותה של קטלוניה. בבחירות הכלליות של 2016, הוא נבחר לקורטס ג'נרלס הספרדי עבור מחוז הבחירה ברצלונה. ב-20 בספטמבר 2017, כתמיכה במשאל העם הקטלוני על עצמאות ב-1 באוקטובר, הוא אמר למריאנו ראחוי "להוריד את ידיו המלוכלכות מהמוסדות הקטלאניים", לאחר שמערכת המשפט של ספרד עצרה כמה פוליטיקאים קטאלונים כחלק ממבצע אנוביס. מאוחר יותר הוא ועוד כמה פוליטיקאים קטאלונים יצאו מהפרלמנט במחאה. בבחירות הכלליות בספרד 2023, רופיאן שוב הוביל את השמאל הרפובליקני של קטלוניה כמועמד המוביל של המפלגה אך נחל תבוסה משמעותית המפלגה איבדה 6 מתוך 13 מושבים בקונגרס הצירים. למרות זאת, רופיאן בירך על תוצאות הבחירות, והכריז "אם הם רוצים למשול בארצם, הם יצטרכו לכבד את המדינה שלנו", הוא ידוע בעל דעות שמאל כלכלי מדיני ובין הצעותיו הם מוצרים בפיקוח, הגבלות שיעור הריבית ואוטונומיה למיעוטים בעולם. אתר האינטרנט הרשמי של גבריאל רופיאן מדיה וקבצים בנושא גבריאל רופיאן בוויקישיתוף גבריאל רופיאן, ברשת החברתית פייסבוק גבריאל רופיאן, ברשת החברתית אקס (טוויטר) גבריאל רופיאן, ברשת החברתית אינסטגרם גבריאל רופיאן, ברשת החברתית LinkedIn ACN (7 בנובמבר 2015). "Gabriel Rufián encapçalarà la llista d'ERC al congrés en rebre el suport de l'àmplia majoria del consell nacional". VilaWeb. נבדק ב-7 בנובמבר 2015. {{cite web}}: (עזרה) Xuriach, Roger (8 באוגוסט 2015). "Rufián: "El independentismo ha superado el antiespañolismo"". Público (בספרדית). Barcelona. נבדק ב-9 באוגוסט 2015. {{cite news}}: (עזרה) "Catalonia referendum: Spain steps up raids to halt vote". BBC News. BBC. 20 בספטמבר 2017. נבדק ב-20 בספטמבר 2017. {{cite news}}: (עזרה) Marsden, Sam (20 בספטמבר 2017). "Catalonia: Thousands take to streets of Barcelona to protest crackdown on separatists". The Independent. Barcelona. נבדק ב-20 בספטמבר 2017. {{cite news}}: (עזרה) "Landslide Socialist win in Spanish election in Catalonia". www.catalannews.com (באנגלית). 2023-07-23. נבדק ב-2023-07-25. Goodman, Jack Guy,Al (2023-07-23). "No clear victor in Spanish election as results defy predictions". CNN (באנגלית). נבדק ב-2023-07-25. קטע וידאו בו מבקש רומרו להגביל את הריבית ל2%, באתר טוויטר, ‏20.12.2023